Aleksandras Morozevičius
Aleksandras Sergejevičius Morozevičius (rus. Александр Сергеевич Морозе́вич, g. 1977 m. liepos 18 d.) – Rusijos šachmatų didmeistris. Pagal 2009 m. balandžio FIDE reitingo sąrašą, jo Elo reitingas buvo 2751. 2009-ųjų rugsėjo duomenimis, Morozevičius yra 10-as pasaulyje. Morozevičius beveik dešimtmetį yra vienas geriausių pasaulio šachmatininkų. Žinomas kaip retus debiutus (pvz., Čigorino gynyba 1. d4 d5 2. c4 Žc6 ar Albino kontragambitas 1.d4 d5 2.c4 e5; abu retai naudojami aukšto lygio žaidime) naudojantis žaidėjas. Vieni Morozevičiaus svabiausių rezultatų – 7,5 taško iš 10 2000-ųjų šachmatų olimpiadoje (laimėjo bronzos medalį 2-oje lentoje) ir 7 taškai iš 11 2002-ųjų olimpiadoje. Be to Morozevičius – dukart Rusijos čempionas (1998 ir 2007).